Alfred Ursinus

Alfred URSINUS (naskiĝinta la 10-a de oktobro 1888 en Weißenfels, mortinta samloke la 15-a de marto 1966) estis germana verkisto, evangelia teologo, filozofo kaj pedagogo.

 Vivo 
En sia naskiĝurbo Ursinus frekventis la porinstruistan seminarion kaj trapasis la finekzamenon. Poste li trapasis eksterlerneje la abiturientan ekzamenon por studi filologion, filozofion kaj teologion. Poste li deĵoris kiel lernejestro ĝis 1914 ĉe la Reĝa porinstruista seminario en Quedlinburg.

En tiu ĉi tempo li verkis la furoran verkon Einleitung zum Apostolikum, kio aperis unue nur kiel la presita versio de la disertaĵo. De 1915-25 li estris la Reĝan Prusan Seminarion (la posta Ludwig-Meyn-gimnazio) de Uetersen. Pli malfrue li gvidis Lernejon de superaj klasŝtupoj (Aufbauschule) en Uetersen. Sekvis dungo kiel supera pedagogo (Oberstudienrat) ĉe la Theodor-Mommsen-gimnazio en Bad Oldesloe.

 Verkoj (elekto) 
 "Etwas über Bacon von Verulam vom pädagogischen Standpunkte aus" en: Zeitschrift für Philosophie und Pädagogik, vol. 11, jarkolekto 1904, kajero 2
 Die Handschriftenverhältnisse der Klage (1908)
 Einleitung ins Apostolikum (duobla eldono 1910 kaj 1911)
 Sagen aus Stormarn (1950)

 Eksteraj ligiloj 
Alfred Ursinus en: Die vier Fassungen der „Nibelungenklage“ von Joachim Bumke 

 Fontoj 
 Stadt Uetersen: 750 Jahre Uetersen – 1234–1984 - Lothar Mosler - Unsere Schulen (C.D.C. Heydorns, Uetersen 1984)
 50 Jahre Königlich-Preussisches Lehrerseminar; 60 Jahre Ludwig-Meyn-Schule zu Uetersen. (C.D.C. Heydorns, Uetersen 1985)
 Stadt Uetersen: 775 Jahre Uetersen – Jürgen Wolff – Das Uetersener Schulwesen (C.D.C. Heydorns, Uetersen 2009)
 Zeitschrift der Gesellschaft für Schleswig-Holsteinische Geschichte, Band 112 (Wachholtz Verlag, 1987)

Kategorio:Germanaj verkistoj
Kategorio:Germanaj teologoj
Kategorio:Germanaj filozofoj
Kategorio:Germanaj pedagogoj
Kategorio:Lernejestroj